 O zi din viata mea Autor: Florea Catalin Nicolae Unitatea de învatamânt: Liceul cu Program Sportiv "Viitorul" Localitatea: Pitesti, Arges Clasa: a XII-a A Nu cu mult timp în urma eram un tânar obisnuit care îsi ocupa timpul cu diferite activitati, dar parca fiecare zi era la fel, încât totul devenise banal În timpul liber eram cu prietenii, iar acasa stateam cu parintii si cu fratele meu si ne petreceam zilele linistiti, însa eram toti cam distanti si nu profitam prea mult de fiecare clipa petrecuta împreuna Dar într-o zi totul s-a schimbat Era toata familia acasa când mama ne-a dat minunata veste ca asteapta un copil Am fost bucuros, dar nu ma gândeam prea profund la lucrul acesta Ceea ce m-a uimit, dar m-a facut si încântat, a fost când am aflat ca, de fapt, vor veni pe lume trei copii frumosi Gândindu-ma la asta, nu stiam sigur cum sa reactionez, deoarece, desi era minunat acest lucru, devenisem constient ca vor urma mult mai multe responsabilitati Atât eu, cât si tatal si fratele meu am avut grija ca sarcina mamei sa fie usoara si am contribuit mult la activitatile din casa, încât nu au existat probleme, într-un final venind pe lume trei copii minunati Prima oara când i-am vazut am trait un sentiment atât de special, încât nu poate fi descris Era o adevarata placere sa privesti trei bebelusi inocenti, care îti transmiteau o energie pozitiva, cum nimic altceva nu ar face-o Atunci am realizat ca acea zi a fost cea mai speciala zi din viata mea Din acel moment, pâna în ziua de azi, fiecare clipa este diferita Nu pot spune ca fiecare zi din viata mea este aproximativ la fel, deoarece am ajuns sa consider ca fiecare moment este unic, diferit si de neînlocuit Am descoperit multe lucruri pe care nu le stiam si am ajuns sa fiu mult mai responsabil, acest lucru ajutându-ma sa ma maturizez Sa ai grija de un copil nu este un lucru usor, iar sa ai grija de trei copii pare un lucru aproape imposibil Însa nu este chiar asa Desi exista si lucruri negative atunci când trebuie sa-i linistesti, iar zgomotul produs de plânsetele lor nu este prea placut, sau când trebuie sa îi speli, sa îi îngrijesti, iar ei nu stau linistiti, bucuria pe care o ai când, dupa o zi obositoare, îi vezi râzând, îi vezi cum vor sa te ia în brate, cum au nevoie de tine sa îti ofere caldura si dragostea lor inocenta, este cea mai buna rasplata Multi ma întreaba cum ne descurcam cu înca trei copii în familie, iar primul lucru pe care îl spun, râzând, este ca la fel de bine cum ne-am descurcat si pâna acum, ba chiar mai bine Aceste trei suflete ne-au apropiat si mai mult, parca au întregit familia, doarece toti ne ajutam între noi si petrecem mult mai mult timp împreuna, fiind mai atasati unii de altii Când ma întorc de la scoala prefer sa stau cu familia mea, sa ma joc cu fratii mei, sa ma implic mai mult în casa, decât sa ies afara si sa pierd timpul cu prietenii Faptul ca, acum, fratii mei pot alerga prin casa, se pot juca, este mult mai bine, deoarece sunt alaturi de ei, regasind acea placere de a fi din nou copil, pe care multi dintre noi am uitat-o Datorita lor am ajuns sa manânc mai sanatos, sa am grija mai multa, atât de mine, cât si de cei din jurul meu, am ajuns sa pretuiesc mult mai mult familia si lucrurile marunte din viata mea, iar noaptea stau linistit si dorm, în loc sa pierd timpul pe internet sau în alt mod inutil Desi energia mea se consuma mult mai repede, desi la finalul zilei sunt rapus, dimineta ma trezesc cu zâmbetul pe buze si sunt gata sa îmi întâlnesc fratii si sa învatam lucruri noi, atât eu, cât si ei De aceea pot spune ca, datorita fratilor mei, viata mea s-a schimbat radical, în mod pozitiv: m-am maturizat si am redescoperit sentimentul puternic de dragoste, de grija, am învatat lucruri noi care ma vor ajuta pe viitor, astfel încât sa am o viata linistita si fericita alaturi de familia mea, iar fiecare zi este speciala pentru mine 1 